《游茅山和诸侄》
宋代·陈序

山南细路半青霄，人昔共游非俗交。
浮玉故乡惊上国，埋丹清梦记中茅。
峰头仙客归黄鹄，石面灵根走翠蛟。
见说西园浑草莽，手栽寸柏已胜巢。

作者简介：陈序，字彦育，号碧岩居士，金坛（今属江苏）人。高宗绍兴初补封州文学，历宝应尉。二十五年（一一五五），权敕令所删定官。终保宁军节度判官。有《碧岩居士集》，已佚。《京口耆旧传》卷六有传。今录诗三首。